
ΑΘΗΝΑ  13/10/2026
ΑΡ. ΠΡΩΤ.: 1074  
ΠΡΟΣ
ΥΠΟΥΡΓΟ ΥΓΕΙΑΣ


κο ΑΔΩΝΙ ΓΕΩΡΓΙΑΔΗ

ΚΟΙΝ.: ΣΩΜΑΤΕΙΑ ΜΕΛΗ ΠΟΕΔΗΝ
ΘΕΜΑ: Εφαρμογή ηλεκτρονικής ενδονοσοκομειακής συνταγογράφησης 

Κύριε Υπουργέ,


Η Ε.Ε. της ΠΟΕΔΗΝ θεωρεί ότι η προσπάθεια περαιτέρω ψηφιοποίησης του ΕΣΥ, πρέπει να συνεχιστεί και να ενισχυθεί τόσο για την ασφάλεια των ασθενών όσο και για ασφάλεια και για την επαγγελματική ευθύνη του κάθε επαγγελματία που υπηρετεί στο ΕΣΥ.

Η ηλεκτρονική ενδονοσοκομειακή συνταγογράφηση είναι σημαντική για τις παρεχόμενες υπηρεσίες, για την ασφάλεια των ασθενών αφού περιορίζει ενδεχομένως παραλείψεις, λάθη και προκλητή ζήτηση.

Η συνταγογράφηση είναι ιατρική πράξη και δεν είναι αποδεκτό να ματακυλύεται στη νοσηλευτική υπηρεσία. Η συνταγογράφηση από νοσηλευτικό προσωπικό είναι αντιποίηση του ιατρικού επαγγέλματος. Είναι διαφορετική πράξη η συνταγογράφηση και διαφορετική πράξη η χορήγηση της θεραπευτικής αγωγής.


Σύμφωνα με το καθηκοντολόγιο των νοσηλευτών προβλέπεται η χορήγηση φαρμάκου από τους νοσηλευτές ύστερα από ιατρική οδηγία. Επομένως ο ιατρός συνταγογραφεί, το φαρμακείο εγκρίνει και εκτελεί και ο νοσηλευτής χορηγεί.

Καλούμε το Υπουργείο Υγείας να προχωρήσει άμεσα στην έκδοση σαφών οδηγιών προς όλες τις Δομές Υγείας που να είναι διακριτά τα όρια για την ηλεκτρονική ενδονοσοκομειακή συνταγογράφηση που είναι ιατρική πράξη. Παράλληλα καλούμε το νοσηλευτικό προσωπικό, που μπορεί να αρνηθεί με βάση τα καθηκοντολόγια να μη προβαίνει στην συνταγογράφηση.
ΓΙΑ ΤΗΝ Ε.Ε. ΤΗΣ ΠΟΕΔΗΝ

